Филип Киркоров пред “24 часа”: Майка ми завеща да пея за хората на всеки мой рожден ден
Децата ми се радват да ме видят на живо, а не по телевизора, казва руската мегазвезда Спектакълът “Я” гръмко ознаменува 50-ия рожден ден на народния артист на Русия, Беларус и Украйна Филип Киркоров. Роденият във Варна певец изнася десет юбилейни концерта от 21 до 30 април в Кремълския дворец, като кулминацията на тържествата и галаконцертът на самия рожден ден на мегазвездата - 30 април. Филип отбелязва своя юбилей с уникалното шоу “Я”, което му хрумва като идея преди 10 години в Лас Вегас, докато гледа представление на “Цирк дю Солей”. След време пък е пленен от A New Day – знаменитото шоу на Селин Дион в хотел-казино “Сизър’с Палас”. Канадската звезда запознава Филип с режисьора на шоуто си Франко Драгоне. Когато Филип се опитва да го наеме за своето, се оказало, че легендарният творец е зает в близките 10 години! Но Киркоров търпеливо го изчаква и двамата заедно сътворяват “Я”, което се радва на небивал успех в Москва. Сред останалите световни специалисти в екипа на “Я” са хореографът постановчик Тони Теста от САЩ, който е работил с Майкъл Джексън, Джанет Джексън и Кайли Миноуг, и музикалният директор Иван Касар от Франция, който от много години работи с Лара Фабиан и Джони Холидей.Буквално минути преди да се качи на сцената на Кремълския дворец снощи, където Филип Киркоров има серия от концерти, мегазвездата на руската поп музика даде ексклузивно интервю за “24 часа”.- Филип, в момента правите 10 концерта за вашата 50-годишнина. На какво се дължи успехът на шоуто “Я”?- Билетите бяха свършили още месец преди да започнат концертите ми на 20 април. Идеята на шоуто “Я”е уникална. Това не е просто концерт, а заедно с Франко Драгоне направихме истински спектакъл, на койтопубликата се чувствакато герой отфантастичен разказ,пътешественик в света на собствените си фантазии и мечти.- Ще празнувате ли и в България юбилея си?- Разбира се. Планирам през септември да покажа моето шоу в родната Варна, а също в Бургас и София. За първи път такова представление ще бъде показано в България: 7 камиона с техника, над 100 т оборудване, почти сто танцьори, няколкостотин костюма, мащабно трансформиращи се декори и иновационни светлинни ефекти. Това е моят подарък за всички българи по случай 50-годишнината ми!- Вие сте най-известният варненец в света и голяма звезда. Предполагам, че вашият юбилей ще е повод да станете почетен гражданин на Варна?- Това е голяма чест за мен! Варна е моят роден град и там е минало моето детство.- Кой е най-незабравимият ви рожден ден? Кой е най-интересният подарък, който сте получавали?- Всъщност аз предпочитам повече да давам подаръци, отколкото да получавам. Особено заради традицията, която ми завеща майка, аз винаги да изнасям концерт на моите рождени дни - това е подарък за всички мои фенове.- Децата ви Алла-Виктория и Мартин вече разбират ли, че сте голяма звезда? - На първо място за тях аз съм татко.Разбира се, че вече разбират каква е работата ми: да изнасям концерти, да бъда в телевизионни предавания, да ходя на фестивали.Те много обичат да играят с играчки, но много повече се радват да ме видят на живо между два гастрола, отколкото по телевизията.- На какво ги учите? Какво е най-важното, което искате да им предадете - нещо, което сте научили и съхранили от вашите родители?- Основното нещо е да бъдат честни и добри хора. Така аз ги възпитавам, така ги възпитава и моята любима леля Мари. Навремето тя се занимаваше с мен, а сега се е заела да направи достойни хора Алла-Виктория и Мартин. Те са деца с много интереси: посещават танцови и арткурсове, спортуват и изучават чужди езици. Под опеката на Мари слушат класическа музика, но по-важното е това, на което ние ги учим всеки ден - да вярват в себе си и да бъдат мили, симпатични и искрени.- Има ли приятели, които никога, ама никога не са ви предавали и винаги можете да разчитате на тях?- Разбира се! Както се казва, приятелите може да не са много, но се радвам, че в живота ми има хора, които в труден момент, а такива има даже Филип Киркоров, без съмнение ще ми дадат едно рамо и ще ми помогнат да се реши този или онзи проблем.- Вашите концерти са много емоционални и вие се раздавате докрай, където и да пеете - гледала съм ви на “Златният Орфей” в Слънчев бряг, в зала 1 на НДК и в “Кодак тиатър” в Лос Анджелис. Трудно ли се възстановявате след това?- Моите витамини са огромната любов на публиката и емоциите, които споделяме един с друг по време на концерта. Благодарен съм на всички мои почитатели, които повече от 30 години ми вярват, че аз няма да ги подведа. Те винаги получават само положителни емоции по време на моите концерти и забравят своите проблеми и тревоги. Това ми помага да не се чувствам изморен след концерт и ми дава сили да се движа по нови висоти. Да, аз съм жив човеки понякога ми се искада бъда самТогава отлитам до някоя от модните столици, за да се отдам на шопинг. Или пък си почивам, седнал в някоя от моите коли, нахлупил шапка и със слънчеви очила. И така, в пълна анонимност, неразпознат от никого, аз се забавлявам през нощта в Москва или в Лос Анджелис.- В един ваш голям хит пеете: “А любовта може да бъде жестока”. Вие самият изпитвали ли сте тази жестокост?- Разбира се! Аз съм човешко същество. Дали има някой от нас, който да не е страдал от несподелена любов? Покажи ми този луд! Ремарк има следните красиви думи: “Нито един човек не може да ти стане по-чужд от някого, когото си обичал в миналото.” В това се заключава “жестокостта” на любовта - когато отлеят страстта и чувствата, става хладно, защото има само болка и празнота...Но не мисля, че съм такъв голям потърпевш от живота (смее се). Сега в сърцето ми тържествува хармония.- Филип, кое е първото нещо, което ще направите, когато свърши интервюто ни?- Тръгвам към пълната зала на Кремълския дворец, където ме чакат моите почитатели. А някои от тях идват да ме гледат по няколко пъти, затова трябва да се погрижа да изпитат безкрайна гама от красиви чувства на моите спектакли.- Бъдете здрав и още много нови успехи!Филип Бедрос КиркоровНароден артист на Русия, Беларус и УкрайнаРоден във Варна, на 7 години заминава да живее в Москва, в бившия СССРРодители: баща - Бедрос Киркоров, български арменец, и майка Виктория, рускиняЗавършва държавното музикално училище “Гнесини” в Москва с отличиеПърва изява: През 1985г., когато се качва на музикалната сцена в предаването “Шире круг”Световни изяви: Филип е единственият изпълнител от Източния блок, покорил световноизвестни сцени като: “Медисън Скуеър Гардън”, “Фридрихщадс Палас”, “Кодак тиатър”, Лос Анджелис, “Тадж Махал”, “Гранд тиатър”, “Юбилее тиатър”, Кремълския дворец и “Карнеги Хол” в Ню ЙоркМалцина знаят, че Ванга предсказала на Филип, когато бил много болен като малко дете, че ще се ожени за тази жена, която след три дни види първа. Когато пуснал телевизора през 1975 г., първото, което видял, било как връчват статуетката “Златен Орфей” на Алла Пугачова на Слънчев бряг. Това била първата жена, която видял след 3 дни, и думите на Ванга се оказали пророчески. По-късно Филип вижда на живо бъдещата си съпруга, когато е на 11 години, и взема автограф от нея. Запознава го баща му, певецът Бедрос Киркоров, който има една и съща концертна агенция с голямата прима на руската песен. Филип е по-малък с 11 години от Алла, но двамата сключват брак през 1984 в Йерусалим и се разделят през 2005 г. Остават приятели и до днес